જયસુખલાલને આનંદ થયો. તેમણે મનોમન પરમેશ્વરને વંદન કર્યા ને મોડે મોડે નિવૃત્તિને આરે પણ પોતાના નિષ્ઠાભર્યા કાર્યની કદર થઈ છે તેવું સંતોષપ્રદ સ્મિત કર્યું. પછી તેમણે બીજો પત્ર વાંચવાનું શરૂ કર્યું. તેમાં જણાવાયું હતું કે… અમારી શાળાકીય મુલાકાત દરમિયાન તમારી હાજરી શાળામાં ન હતી. તો તમારી સામે શિસ્તભંગ તેમજ ફરજ પ્રત્યેની બેદરકારી માટે પગલાં શા માટે ન લેવાં તેનો ખુલાસો કરવા માટે દિવસ બેમાં કચેરીએ રૂબરૂ આવી જવાનો આદેશ હતો.